Un fost angajat al Școlii Populare de Arte "Constantin Brâncuși" din Târgu Jiu s-a stins din viață. Constantin Falcoe a făcut parte din Orchestra Ansamblului Folcloric "Maria Lătărețu" și a fost corepetitor pentru grupul vocal folcloric din Bumbești-Jiu.
Instrumentistul a lucrat în cadrul Școlii Populare de Arte " Constantin Brâncuși" din Târgu Jiu aproximativ 13 ani.
"Încă un om drag pleacă spre eternitate…
Am aflat cu tristețe și durere că fostul nostru coleg, CONSTANTIN FALCOE, a plecat dintre noi, spre o lume mai bună.
Dumnezeu să-i poarte sufletul spre Fericirea și Lumina Veșniciei și să-l odihnească în pace!
Cu nespusă durere transmitem condoleanțe familiei greu încercate!", au transmis reprezentanții Școlii Populare de Arte "Constantin Brâncuși".